Guilty (sang)

«Guilty» er en duett med artistene Barbra Streisand og Barry Gibb.

Sangen ble skrevet av de tre medlemmene til Bee Gees: Barry, Robin og Maurice Gibb. Den ble utgitt som den andre singelen fra Streisands tjueandre studioalbum Guilty (1980). Låten nådde 3.-plass på Billboard Hot 100, 34.-plass på UK Singles Chart og 4.-plass på VG-lista. Singelen solgte til gull i USA ifølge Recording Industry Association of America (RIAA). «Guilty» vant også en Grammy Award for beste duett. Den ble også med på Bee Gees' samlealbum Their Greatest Hits: The Record i 2001, og har vært inkludert i flere av Streisands samlealbum, blant annet The Essential Barbra Streisand i 2002.

Den britiske artisten Maria Lawson offentliggjorde i 2008 i selvbiografien Life Starts Now at hun hadde spilt inn en versjon av sangen i 1996 som skulle bli debutsingelen hennes som soloartist. Den var produsert av XL Recordings, og var en duett med rapperen Dark Man. Den ble imidlertid aldri utgitt. Tom Jones og Gladys Knight har også spilt inn en versjon av låten.

Referanser

Eksterne lenker 
 Barbra Streisands offisielle nettside

Singler fra 1980
Sanger fra USA
Barbra Streisand-sanger
Grammy Award-vinnere